CELEX: 22007D0141
Language: mt
Date: 2007-10-26 00:00:00
Title: Deċiżjoni tal-Kumitat Konġunt taż-ŻEE Nru 141/2007 tas- 26 ta' Ottubru 2007 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

10.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 100/68
               
            DEĊIŻJONI TAL-KUMITAT KONĠUNT TAŻ-ŻEE
      Nru 141/2007
      tas-26 ta' Ottubru 2007
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 109/2007 tat-28 ta' Settembru 2007 (1).
               
            
                  (2)
               
               
                  Id-Direttiva 2006/66/KE tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE (2), għandha tiġi inkorporata mal-Ftehim.
               
            
                  (3)
               
               
                  Id-Direttiva 2006/66/KE tħassar, b'effett mis-26 ta' Settembru 2008, id-Direttiva tal-Kunsill 91/157/KE (3), li hija inkorporata fil-Ftehim u li għaldaqstant għandha titħassar taħt l-istess Ftehim b'effett mit-26 ta' Settembru 2008,
               
            IDDEĊIEDA KIF ĠEJ:
      Artikolu 1
      Il-Kapitolu XV ta' l-Anness II tal-Ftehim għandu jiġi emendat kif ġej:
      
                  1)
               
               
                  Il-punt li jmiss għandu jiddaħħal wara l-punt 12w (Regolament tal-Kummissjoni (KE) Nru 850/2004):
                  
                              “12x.
                           
                           
                              
                                 32006 L 0066: Id-Direttiva 2006/66/KE tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE (ĠU L 266, 29.9.2006, p. 1).”
                           
                        
            
                  2)
               
               
                  It-test tal-punt 11 (Direttiva tal-Kunsill Nru 91/157/KEE) għandu jiġi mħassar b'effett mis-26 ta' Settembru 2008.
               
            Artikolu 2
      It-testi tad-Direttiva 2006/66/KE, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-27 ta' Ottubru 2007, sakemm ikunu ngħataw in-notifiki kollha taħt l-Artikolu 103(1) tal-Ftehim lill-Kumitat Konġunt taż-ZEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 26 ta' Ottubru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 47, 21.2.2008, p. 29.
      
         (2)  ĠU L 266, 26.9.2006, p. 1.
      
         (3)  ĠU L 78, 26.3.1991, p. 38.
      
         (*)  L-ebda ħtieġa kostituzzjonali ma hija indikata.